CELEX: 62010CJ0403
Αίτηση αναιρέσεως
Επιδοτήσεις χορηγηθείσες από την Ιταλική Δημοκρατία για την προώθηση της αγοράς ψηφιακών αποκωδικοποιητών
Δεν περιλαμβάνονται αποκωδικοποιητές οι οποίοι καθιστούν δυνατή μόνο τη λήψη τηλεοπτικών προγραμμάτων τα οποία μεταδίδονται μέσω δορυφόρου
Απόφαση κρίνουσα την ενίσχυση ασυμβίβαστη με την κοινή αγορά

Αίτηση αναιρέσεως κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 15 Ιουνίου 2010, στην υπόθεση
T-177/07, Mediaset κατά Επιτροπής, με την οποία το Γενικό Δικαστήριο απέρριψε προσφυγή με σκοπό τη μερική ακύρωση της από
24 Ιανουαρίου 2007 αποφάσεως της Επιτροπής C(2006) 6634 τελικό, η οποία κρίνει ασυμβίβαστες με την κοινή αγορά τις επιδοτήσεις
που χορήγησε η Ιταλία, το 2004 και το 2005, προκειμένου να καταστεί δυνατό στους καταναλωτές να αγοράσουν ή να μισθώσουν διαδραστικούς
ψηφιακούς αποκωδικοποιητές μέσω των οποίων είναι δυνατή η λήψη προγραμμάτων χάρη στην ψηφιακή τεχνολογία λήψεως επίγειου σήματος
ή την καλωδιακή τεχνολογία, για τον λόγο ότι αποκλείουν τους αποκωδικοποιητές μέσω των οποίων είναι δυνατή η λήψη προγραμμάτων
χάρη στη δορυφορική ραδιοτηλεοπτική τεχνολογία (ενίσχυση υπ’ αριθ. C 52/2005, πρώην NN 88/2005, πρώην CP 101/2004).
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Η Mediaset SpA φέρει, πέραν των δικών της δικαστικών εξόδων, τα δικαστικά έξοδα στα οποία υποβλήθηκαν η Ευρωπαϊκή Επιτροπή
και η Sky Italia Srl.